# **Handlingsplan for UHR-Bibliotek 2023 - 2025**

Revidert: November 2024

## UHR-Bibliotek

UHR-Bibliotek er en fellesstrategisk enhet som består av bibliotekledere ved universiteter og høgskoler som er medlem av UHR. UHR-Bibliotek skal drive strategisk og koordinerende arbeid ved å være en nasjonal samordningsarena og gi råd til UHRs styre i saker som gjelder bibliotek- og informasjonstjenester.

UHR-Bibliotek samles to ganger i året. Arbeidsutvalget jobber mellom møtene.

**UHRs** [**strategi 2024-2028**](https://www.uhr.no/om/strategi-vedtekter-og-retningslinjer/uhrs-strategi-2024-2028/)

UHR vil øke sektorens gjennomslagskraft gjennom tre stratetigske hovedmål:

* **Fremme kunnskap som drivkraft.** UHR skal arbeide for å øke samfunnets investering i høyere utdanning, forskning og innovasjon. Kunnskapssatsing gir flerfoldig tilbake. UHR skal jobbe for gode økonomiske og politiske rammebetingelser, slik at universiteter og høyskoler kan rekruttere godt, tilby et mangfold av utdanninger, utvikle gode fagmiljøer og læringsarenaer, sikre gode karriereløp, være attraktive samarbeidspartnere og bygge kunnskap og kompetanse til gagn for hele samfunnet, nå og framover.
* **Styrke akademisk frihet og ta akademisk ansvar.** UHR skal arbeide for å fremme akademisk frihet og institusjonell autonomi, og for kunnskapen rolle i samfunnet. UHR skal jobbe for like muligheter for tilgang til høyere utdanning, et mangfold av institusjoner, og støtte universitetene og høyskolene som steder for fri debatt, åpenhet, toleranse og etiske standarder. UHR skal bidra til ansvarlig bruk av kunstig intelligens og annen transformerende teknologi. UHR skal synliggjøre verdien av kunnskap, og vise at utdanning, forskning, innovasjon og formidling er betingelser for å håndtere nåtidige og framtidige samfunnsutfordringer.
* **Samarbeide for bærekraftig samfunnsutvikling.** Universitetene og høyskolene løser samfunnsoppdraget sitt i dialog med myndighetene, og i et samspill med kunnskapssektoren, næringsliv, organisasjoner og samfunnsaktører ellers. UHR skal bidra til å styrke dette samarbeidet og arbeide for en kunnskapsbasert utvikling av samfunnet. Kunnskapen er internasjonal. Mobilitet, samarbeid og deling er forutsetninger for kvalitet, nyskaping, brobygging og for å håndtere nasjonale og globale utfordringer. UHR skal jobbe for ansvarlig internasjonalt kunnskapssamarbeid, også med ikke-demokratiske land.

***Styrets*** [***handlingsplan***](https://www.uhr.no/om/styre-og-representantskap/styre/styrets-handlingsplan/) ***for 2023 – 2025***

Styret vil i denne perioden jobbe spesielt med følgende satsingsområder:

* Gode rammevilkår for universiteter og høyskoler for å oppfylle samfunnsoppdraget (autonomi og akademisk frihet)
* Styrke forskning og innovasjon for nødvendig omstilling av samfunnet
* Bidra til et mangfoldig og helhetlig utdanningssystem, med god høyere utdanning til gagn for hele samfunnet
* Bedre studentenes kår

# Prioriterte innsatsområder og tiltak for UHR-Bibliotek

Innsatsområdene nedenfor er alle viktige, og står ikke i prioritert rekkefølge.

|  |  |  |  |
| --- | --- | --- | --- |
| **Innsatsområde** | **Mål** | **Tiltak** | **Samarbeid/sentrale aktører** |
| **Utdanning**  | 1. Fremme informasjons-kompetanse i spørsmål om bærekraft, demokrati og åpen forskning
 | 1. Fremme arbeid knyttet til kildekritikk, kunstig intelligens, algoritmer og andre teknologiske utviklingstrekk som har relevans for informasjons-, kilde-, og datahåndtering.
 | DepartementerUHRs styreUHRs strategiske enheter |
| 1. Fremme bilbiotekets rolle som partner i kvalitetsarbeid i utdanningsvirksomhet og læringsmiljø
 | 1. Løfte opp diskusjoner bibliotekets bidrag til læringsmiljø, institusjonenes kvalitetsarbeid, og studentenes studieprogresjon og gjennomføring i relevante fora.
 | UHR-Utdanning |
|  | 1. Følge opp arbeidet med digitale læringsressurser og arbeid med åpen utdanning
 | 1. Følge opp rapporten «Deling av digitale læringsressurser: Veileder» fra arbeidsgruppe oppnevnt av UHR.
 | UHR-utdanning |
| **Forskning** | 1. Være en tydelig aktør i UHRs arbeid med åpen forskning
 | 1. Følge opp *Strategi for norsk vitenskapelig publisering etter 2024*
2. Sette økonomien rundt åpen forskning på dagsorden som et tema på enhetsmøter samt påvirke gjennom våre representanter i forhandlingsutvalget.
3. Bidra til nasjonal implementering av Plan S, Nor-Cam og Agreement on Reforming Research Assentment
4. Styrke UH-bibliotekenes arbeid med forskningsdata gjennom å diskutere og utveksle erfaringer når det gjelder forskningsinfrastruktur, både lokalt, nasjonalt og internasjonalt.
5. Diskutere åpen kildekode som en del av åpen forskning
 | UHR-Forskning Gjennom medlemmenes representasjon i interne og eksterne råd og utvalg.  |
|  | 1. Bidra med bibliotekfaglig kompetanse i diskusjoner om akademisk frihet og akademisk ansvar
 | 1. Initiere diskusjoner om bruk av bibliotekrelevante KI-verktøy innen forskning
2. Bidra til å styrke bibliotekenes kompetanse innen problemstillinger knyttet til kvalitet og redeliget i vitenskapelig publisering
 | UHR-ForskningVirak-konferanse? |
| **Infrastruktur** | 1. Følge opp implementering av Nasjonalt vitenarkiv
 | 1. Sikre brukermedvirkning og formidle aktuelle innspill til prosjektet.
 | Gjennom medlemmenes representasjon i interne og eksterne råd og utvalg, samordnet i UHR |
| 1. Arbeide for reell brukermedvirkning i drift og utvikling av tjenester som Sikt har nasjonalt ansvar for.
 | 1. Utnytte potensialet i representasjonen fra UHR-B i Sikt sine tjenesteråd.
 | UHR-Forskning , UHR-Utdanning, Sikt |
| 1. Arbeide for økt bevissthet rundt klimaavtrykket fra våre fysiske og digitale bibliotektjenester.
 | 1. Sette temaet på agendaen i relevante møtefora.
 |  |
| 1. Følge opp samarbeid med Nasjonalbiblioteket
 | 1. Bidra til økt forståelse hos NB for UH-sektorens særskilte utfordringer og behov
2. Jevnlige møter med nasjonalbiblioteket der bl.a. felles utfordringer, utvikling av infrastruktur, utviklingsmidler, statistikk og tilrettelagt studielitteratur følges opp.
 | Nasjonalbiblioteket |